kardosdrur/scandi-wiki huggingface dataset:
Brønderslevkredsen

Brønderslevkredsen er en opstillingskreds i Nordjyllands Storkreds.

Kredsen blev oprettet i 2007. Den består af Jammerbugt Kommune og Brønderslev Kommune.

Kredsen er dannet af de tidligere kommuner Fjerritslev, Brovst og Pandrup fra den tidligere Fjerritslevkredsen og Aabybro Kommune fra Aalborg Nordkredsen samt Brønderslev Kommune og Dronninglund Kommune fra den tidligere Sæbykredsen. Disse kredse lå i Nordjyllands Amtskreds

Kredsen består pr. 18. juni 2015 af følgende kommuner og valgsteder:

 Brønderslev Kommune
 Agersted
 Asaa
 Dronninglund
 Flauenskjold
 Hjallerup
 Klokkerholm
 Brønderslev
 Stenum
 Thise
 Øster Brønderslev
 Hallund
 Jerslev
 Serritslev
 Jammerbugt Kommune
 Aabybro
 Biersted
 Nørhalne
 Vedsted
 Gjøl
 Ingstrup
 Vester Hjermitslev
 Brovst
 Halvrimmen
 Arentsminde
 Tranum
 Skovsgård
 Fjerritslev
 Thorup
 Ørebro
 Trekroner
 Pandrup
 Kaas
 Hune
 Saltum

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Kilde

Folketingsvalgkredse
Sundeved-Centeret

Sundeved-Centeret er en selvejende institiution beliggende i Stenderup. 1970 ophørte Sundeved Frimenighed, som overlod Stenderup Frimenighedskirke og præstegården til en kreds med tilknytning til Indre Mission, Søndagsskolerne og KFUM og KFUK i Sønderjylland. 

Centret bruges til kurser, lejrskoler, familiefester og lignende.  Der er 34 sengepladser fordelt på 3 dobbeltværelser og 5 køjeværelser. Og et nyrenoveret spise- og dagligstue med projektor og AV udstyr samt et storkøkken med opvaskemaskine. Bygningerne  udlejes også til andre.
 
Kirken er opført i 1903 af arkitekten Martin Nyrop, der også var arkitekt for Københavns Rådhus. Præstegården er opført i 1912.

Eksterne henvisninger 
 Sundeved centrets hjemmeside
 Info om Sundeved centret 

Offentlige institutioner i Danmark
Himmerlandkredsen

Himmerlandskredsen er en opstillingskreds i Nordjyllands Storkreds.

Kredsen blev oprettet i 2007. Den består af Vesthimmerlands Kommune og Rebild Kommune.

Kredsen er dannet af de tidligere kommuner Løgstør, Farsø, Års, Støvring og Nørager fra den tidligere Aarskredsen samt Skørping Kommune fra Hobrokredsen. Disse to kredse lå i Nordjyllands Amtskreds. Desuden er det meste af den tidligere Aalestrup Kommune fra Viborgkredsen i Viborg Amtskreds blevet en del af ''Himmerlandskredsen.

Kredsen er efter folketingsvalget 2019 repræsenteret i Folketinget af Flemming Møller Mortensen (Socialdemokraterne) og Marie Bjerre (Venstre).

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Kilde

Folketingsvalgkredse
Joint Rescue Coordination Centre

Joint Rescue Coordination Centre (JRCC) er den danske eftersøgnings- og redningstjeneste. JRCC er en del af National Maritime Operation Centre (NMOC). Forsvaret har tre operationscentre; National Maritime Operations Center (NMOC), National Air Operations Center (NAOC) samt National Land Operations Center (NLOC). Joint Operation Centre (JOC) er det overordnede bindeled mellem de tre centre.   JOC er en enhed under Forsvarets operationsstab (Operationsstaben).

Opgave 
JRCCs hovedopgave er at koordinere operationer vedrørende nødsituationer i luftrummet eller på havet, samt at yde assistance til nødstedte eller forsvundne personer på havet og i luftrummet.

Eftersøgnings- og redningstjenesten i Danmark gennemføres af en lang række enheder fra Flyvevåbnet, Søværnet, Marinehjemmeværnet og Fiskeridirektoratet. Eftersøgnings- og redningstjenesten kaldes også Search and Rescue (SAR).

JRCC behandler hvert år i gennemsnit cirka 2500 anmeldelser, hvoraf cirka 1000 fører til en aktion. Af disse er cirka 350 søredningsoperationer. 

Søværnet har konstant tre skibe (oftest DIANA-klassen, 3 ESK) på havet, som kan indsættes i en redningsaktion med øjeblikkeligt varsel. Kystredningstjenestens redningsstationer og marinehjemmeværnets flotiller samt fiskeridirektoratets redningsskibe kan efter alarmering fra JRCC indsættes med meget kort varsel.

Alle årets dage dækker tre redningshelikoptere, placeret i henholdsvis Aalborg, Skrydstrup og Roskilde, det danske ansvarsområde. De kan være på vingerne inden for få minutter efter, at der er slået alarm. Derudover kan yderligere én helikopter placeres på Rønne lufthavn på Bornholm, hvis vejrudsigten forudser så dårlige værdier, at JRCC skønner det hensigtsmæssigt at have stationeret en redningshelikopter på øen.

JRCC Historie 
JRCC Danmark blev formelt oprettet d. 4. januar 2006 og blev placeret i Søværnets Operative Kommandos (nu Marinestaben) bunker i Aarhus. 

Tidligere bestod beredskabet af to redningscentraler; den maritime MRCC (Maritime Rescure Coordination Centre) og en flyredningscentral (RCC Karup; RCC = Rescue Coordination Centre).  Under redegørelsen af Melissa-sagen. blev kommunikationen mellem MRCC og RCC Karup fremhævet som en væsentlig del af problemet. Det blev derfor besluttet at samle MRCC og RCC Karup i en fælles organisation placeret samme sted med bemanding fra både Søværnet og Flyvevåbnet. Organisatorisk blev det nye fælles JRCC placeret under SOK.

Den nye placering betød at RCC Karup blev lukket ned efter 51 års tjeneste, og aktiviteterne flyttede til Aarhus. Tidligere ansatte ved RCC Karup udfærdigede efterfølgende et forslag om en fælles civil redningscentral, som det kendes fra f.eks. Norge og Sverige.

I 2014 blev Søværnets Operative Kommando (SOK) nedlagt, og de fleste opgaver blev lagt ind under den nyoprettede myndighed: Marinestaben.

Referencer

Eksterne henvisninger 
 Generelt om Sø- og flyredningstjenesten, SOK's hjemmeside
 On-line SAR log, SOK's hjemmeside

Beredskab
Søværnet
Flyulykker og -hændelser
Etableret i 2006
Mariagerfjordkredsen

Mariagerfjordkredsen er en opstillingskreds i Nordjyllands Storkreds.

Kredsen blev oprettet i 2007. Den består af Mariagerfjord Kommune.

Størstedelen af kredsen kommer fra den nedlagte Hobrokredsen i Nordjyllands Amtskreds. Det er de tidligere kommuner Hadsund, Arden og Hobro. Kredsen har fået tilført det lille ejerlav Hannerupgård fra Nørager Kommune i Aarskredsen. Fra Århus Amtskreds har kredsen fået det meste af Mariager Kommune i Mariagerkredsen. Fra Viborg Amtskreds har kredsen fået Hvilsom Skoledistrikt fra den tidligere Aalestrup Kommune i Viborgkredsen.

Ved Kommunal- og regionsrådsvalg 2013 var der følgende valgsteder:

Folketingskandidater

Valgkredsens kandidater for de pr. november 2016 opstillingsberettigede partier

Kilde

Folketingsvalgkredse
Tulsted

Tulsted er et gammelt krongods, som nævnes første gang i 1494. Gården ligger i Torup Sogn, Hellum Herred, Ålborg Amt, Skørping Kommune (Rebild Kommune efter 2007).

Tulsted Gods er på 260 hektar med Nakhøjgaard

Ejere af Tulsted 

 (1494-1588) Kronen
 (1588) Knud Brahe
 (1588-1600) Christoffer Kruse
 (1600-1626) Gabriel Christoffersen Kruse / Thomas Christoffersen Kruse
 (1626-1640) Enevold Christoffersen Kruse
 (1640-1647) Sophie Sandberg gift Kruse
 (1647) Margrethe Sandberg
 (1647) Slægten Sandberg
 (1647-1656) Mogens Kaas
 (1656-1672) Ida Mogensdatter Kaas
 (1672-1678) Frederik Kaas
 (1678-1679) Frederik Kaas / Else Kaas / Susanne Kaas
 (1679-1689) Susanne Kaas / Sidsel Kaas gift Lillienschiold
 (1689) Jens Rosenheim / Susanne Kaas
 (1689-1694) Christian greve Gyldenløve / Susanne Kaas
 (1694-1731) Susanne Kaas
 (1731-1734) Ulria von Fölckersam gift Brockdorff
 (1734-1755) Jens Madsen Hvass
 (1755-1766) Jens Jørgen Overgaard
 (1766-1782) Heinrich Carl lensgreve Schimmelmann (Heinrich Carl von Schimmelmann)
 (1782-1795) Heinrich Ernst lensgreve Schimmelmann
 (1795-1805) Chr. G. Richter
 (1805-1828) Andreas Jensen
 (1828-1832) Slægten Jensen
 (1832-1842) Lars Bosen
 (1842-1850) Niels A. Lynge
 (1850-1859) Riis
 (1859-1861) Suhr 
 (1861-1865) J. C. baron Bille-Brahe
 (1865-1871) L. P. Dam
 (1871-1886) Chr. H. Bay
 (1886-1990) Sorø Akademi
 (1990-2007) Finn Nielsen
 (2007-) Kim B. Nielsen

Kilder 
 J. P. Trap: Danmark 5.udgave, Kraks Landbrug

Herregårde i Rebild Kommune
Herregårde i Aalborg Amt
Hjørring Amtskreds

Hjørring Amtskreds var en valgkreds i Landsdel Jylland fra 1920 til 1970. Fra 1971 blev området en del af Nordjyllands Amtskreds. 

Amtskredsen bestod af følgende opstillingskredse:
Frederikshavnkredsen
Sæbykredsen
Hjørringkredsen
Vraakredsen
Halvrimmenkredsen

Folketingsvalgkredse 1920 til 1970
Beerware

Beerware er en software-licens, med meget afslappede begrænsninger. Den giver brugeren ret til at anvende, modificere eller distribuere et stykke software, såfremt brugeren køber en øl til software-producenten; alternativt selv drikker en øl til software-producentens ære.
Licensen blev opfundet af John Bristor 25. april 1987 og det første stykke software, udgivet under beerware-licensen blev uploadet til en række BBS'er i 1987 og 1988.
Siden da har der været udgivet software under en mængde variationer af beerware-licensen.

Poul-Henning Kamps udgave 
Poul-Henning Kamps beerware-licens er kort og simpel, og lavet som en modsætning til GNU GPL, som han opfatter som "en joke" og med mange "vage punkter"

Den fulde udgave af Poul-Henning Kamps licens er som følger:

 /*
  * ----------------------------------------------------------------------------
  * "THE BEER-WARE LICENSE" (Revision 42):
  * <phk@FreeBSD.ORG> wrote this file. As long as you retain this notice you
  * can do whatever you want with this stuff. If we meet some day, and you think
  * this stuff is worth it, you can buy me a beer in return Poul-Henning Kamp
  * ----------------------------------------------------------------------------
  */

Referencer

Se også 
Otherware
OpenBeer

Fri software-licenser
Renault Kangoo

Renault Kangoo [] er et leisure activity vehicle fra den franske bilfabrikant Renault, som kom på markedet i oktober 1997 som efterfølger for Renault Rapid, Express og Extra. Bilen bliver bygget i Maubeuge i Nordfrankrig nær den belgiske grænse af firmaet Maubeuge Construction Automobile.

Kangoo er ligesom sin forgænger en rummelig bil med lave anskaffelses- og vedligeholdelsesomkostninger. Alt efter version er bilen egnet som stationcar, varebil, taxi eller handicaptransporter. På det franske hjemmemarked og i Sverige bliver Kangoo primært solgt som varebil. 

I januar 2008 kom den anden generation af Kangoo på markedet. I 2012 vandt Kangoo Z.E. prisen Van of the Year.

Den tredje generation af Renault Kangoo er præfigureret af Renault Kangoo ZE konceptet præsenteret den 23. april 2019.

Generationer

Noter

Eksterne henvisninger 

 Officielt websted for den aktuelle Kangoo Express 
 Officielt websted for den aktuelle Kangoo Z.E.
Aalborg Amtskreds

Aalborg Amtskreds var en valgkreds i Landsdel Jylland fra 1920 til 1970. Fra 1971 blev området en del af Nordjyllands Amtskreds. 

Amtskredsen bestod af følgende opstillingskredse:
 Aalborg Vestkredsen. 
 Aalborg Østkredsen.
 Bælumkredsen.
 Aarskredsen.
 Nibekredsen.
 Nørre Sundby-kredsen.

Folketingsvalgkredse 1920 til 1970
Nordjyllands historie
Thisted Amtskreds

Thisted Amtskreds var en valgkreds i Landsdel Jylland fra 1920 til 1970. I 1971 kom størstedelen af området til Viborg Amtskreds, mens en mindre del kom til Nordjyllands Amtskreds og den mindste del til Ringkøbing Amtskreds. 

Fra 2007 ligger det meste af den tidlige amtskreds i Nordjyllands Storkreds (Thistedkredsen og noget af Brønderslevkredsen), mens en lille del ligger i Struerkredsen i Vestjyllands Storkreds.

Amtskredsen bestod af følgende opstillingskredse:
 Thistedkredsen. 
 Hurupkredsen.
 Nykøbing M-kredsen.
 
Thisted Amts nordlige udgjorde Frøstrupkredsen. Denne kreds blev indlemmet i Thistedkedsen i 1920.

Folketingsvalgkredse 1920 til 1970
Thisted Amt
Stridshandsker

Stridshandsker er metal-klædte handsker, som også kan være forsynet med pigge på knoerne. Stridshandsker var i middelalderen ofte del af en ridders rustning. Disse skulle beskytte brugerens hænder under kamp, men kunne også bruges som våben, hvis situationen udviklede sig til nævekamp.

Håndvåben
Rustning
Randers Amtskreds

Randers Amtskreds var en valgkreds i Landsdel Jylland fra 1920 til 1970. I 1971 kom størstedelen af området til Århus Amtskreds, mens en mindre del ved Hobro og Hadsund kom til Nordjyllands Amtskreds.

Amtskredsen bestod af følgende opstillingskredse:
 Mariagerkredsen. 
 Randerskredsen.
 Borupkredsen.
 Hornsletkredsen.
 Grenaakredsen.
 Æbeltoftkredsen.

Folketingsvalgkredse 1920 til 1970
Ronnie Svenson (fodbold)

Ronnie Svenson (født 31. juli 1978) er fodboldspiller (målmand). Hans nuværende klub er Skive IK i 1.Division.

I 2006 blev han kåret som årets profil i 2. division vest af sine kolleger.

Fodboldspillere fra Danmark
Fodboldspillere fra Skive IK
SSO (danske gymnasier)

SSO er en forkortelse for større skriftlig opgave. Den skrives på 2. år af den gymnasiale uddannelse i gymnasiet eller Handelsgymnasiet (HHX), og på 2. år af en HF. SSO blev i forbindelse med Gymnasiereformen af 2004 afløst af SRP (studieretningsprojekt). På HHX hedder opgaven dog stadig SRP. På STX, HHX og HTX skal SRP-rapporten have et omfang på 15-20 normalsider og 10-15 normalsider på  HF. 

Ifølge Danske Gymnasieelevers Sammenslutning (DGS) er opgaverne for akademiske og vanskelige at løse for mange elever. Dette har bl.a. medført, at flere elever får deres forældre til at skrive opgaven. . I USA findes der virksomheder, som mod betaling udarbejder skriftlige opgaver til studerende; der findes ingen aktuelle undersøgelser af, om noget tilsvarende finder sted i Danmark

Referencer 

Gymnasieskolen
Forum for Islamforskning

Forum for Islamforskning (FIFO) er, som navnet siger, et dansk forum for islamforskning, dvs. forskning i islam og muslimer. Forummet blev stiftet i januar 2005 med det formål at give forskere og kandidatstuderende, som arbejder med islam og muslimer i Danmark, mulighed for at koordinere deres indsats og lade sig inspirere af hinandens arbejde.

FIFO udgiver 1-2 gange årligt Tidsskrift for Islamforskning, som er et netbaseret og fagfællebedømt tidsskrift. Tidsskriftet giver den bredere offentlighed mulighed for at få indblik i den aktuelle islamforskning i Danmark.

Medlemskab af FIFO er åbent for personer, som på et akademisk niveau beskæftiger sig med forskning af relevans for viden om islam og muslimer i Danmark.

Referencer

Eksterne henvisninger 
 Forum for Islamforskning  (officiel hjemmeside) 
 Tidsskrift for Islamforskning (arkiv)  

Islam i Danmark
Religionsvidenskab
Ukønnet formering

Ukønnet formering er en form for formering, der ikke indebærer meiose, haploide kønsceller eller befrugtning.
En enkelt celle deler sig til to identiske kopier.
Denne formeringsmåde er almindelig hos amøber, bakterier og andre encellede organismer, og desuden kan mange planter formere sig både kønnet og ukønnet.

Se også 
 Kønnet formering
 Klon
 Partenogenese (om ukønnet formering blandt dyr)
 Vegetativ formering (om ukønnet formering hos planter, ved hjælp af stiklinger, podning, deling osv.)
Knopskydning

Fysiologi
Ouegård

Ouegaard hørte i Middelalderen til Mariager Kloster. Gården ligger i Ove Sogn, Hindsted Herred, Ålborg Amt, Mariagerfjord Kommune. Hovedbygningen er opført i 1911.

Ouegaard Gods er på 409 hektar med Ouegaards Mølle og Barsbøl.

Ejere af Ouegaard 
 (1428-1500) Mariager Kloster
 (1500-1536) Viborg Bispestol
 (1536-1564) Kronen
 (1564-1599) Jørgen Lykke
 (1599-1600) Beate Brahe gift Lykke
 (1600-1638) Frands Jørgensen Lykke
 (1638-1650) Jacob Enevoldsen Seefeld
 (1650-1660) Jørgen Enevoldsen Seefeld
 (1660-1668) Christen Jørgensen Seefeld
 (1668-1695) Mogens Rosenkrantz
 (1695-1722) Lene Mogensdatter Rosenkrantz gift Seefeld
 (1722-1728) Niels Fuglsang
 (1728-1736) Lars Christensen
 (1736-1751) Anne Nielsdatter Fuglsang
 (1751-1769) Frederik Munch
 (1769-1779) Niels Kirketerp
 (1779-1795) Jens Clausen Foss
 (1795-1797) Anne Elisabeth Hasselbalch gift Foss
 (1797-1822) Jens Jensen Foss
 (1822-1824) Hans Svanholm
 (1824-1859) Jens Petersen
 (1859-1883) Carl Emil Petersen (søn)
 (1883-1886) Hansine de Neergaard gift Petersen
 (1886-1895) Hansine de Neergaard gift Petersens dødsbo
 (1895-1949) Erik Christen Andreas Neergaard-Petersen (søn)
 (1949-1968) Caj Wilhelm Neergaard-Petersen (søn) / Carl Hans Birger Neergaard-Petersen (bror) / Frantz Carl Lauritz Neergaard-Petersen (bror)
 (1968-1990) Caj Wilhelm Neergaard-Petersen / Christian Neergaard-Petersen (brors søn)
 (1990-1993) Caj Wilhelm Neergaard-Petersen / Christian Neergaard-Petersen / Frantz Neergaard-Petersen (bror)
 (1993-2005) Frantz Neergaard-Petersen
 (2005-2007) Frantz Neergaard-Petersen / Henrik Neergaard-Petersen (søn)
 (2007-) Henrik Neergaard-Petersen

Kilder 
 J.P. Trap: Danmark 5.udgave, Kraks Landbrug

Herregårde i Mariagerfjord Kommune
Herregårde i Aalborg Amt
Hobrokredsen

Hobrokredsen var en opstillingskreds i Nordjyllands Amtskreds fra 1971 til 2006. Kredsen bestod af Hobro, Arden, Hadsund, Skørping og Sejlflod kommuner.   

Fra 2007 indgik området i Nordjyllands Storkreds. Hobro, Arden og Hadsund blev en del af Mariagerfjordkredsen, mens Skørping overførtes til Himmerlandkredsen og Sejlflod blev en del af Aalborg Østkredsen.

Før 1970 tilhørte de meste af kredsen Bælumkredsen i Aalborg Amtskreds, mens en mindre del (blandt andet Hobro Købstad) lå i Randers Amtskreds.

Folketingsvalgkredse 1970 til 2006
Vivebrogaard

Vivebrogaard er dannet i 1768 af Niels Møller til Dalsgaard. Gården ligger i Vive Sogn, Hindsted Herred, Ålborg Amt, Hadsund Kommune. Hovedbygningen er opført i 1881

Vivebrogaard Gods er på 201 hektar

Ejere af Vivebrogaard 

 (1768-1780) Niels Møller
 (1780-1786) Ole S. Rohde
 (1786-1800) Peder Møller
 (1800-1807) Severin Brønsdorff von Deden
 (1807-1824) Sigvard Altewelt Færch
 (1824-1829) Hans Svanholm
 (1829-1837) Johan Michael de Neergaard
 (1837-1861) Margrethe Grotum Møller gift de Neergaard
 (1861-1863) Boet efter Margrethe Grotum Møller gift Neergaard
 (1863-1885) J. Otto Johansen
 (1885-1900) Hakon Johansen (søn)
 (1900-1940) Frantz Henri Betsyon Neergaard-Petersen
 (1940-1956) Sophie Charlotte Elise Worsøe-Petersen gift Neergaard-Petersen
 (1956-1988) Erik Neergaard-Petersen (søn) / Poul Henrik Neergaard-Petersen (bror) / Caja Neergaard-Petersen gift Fagernæs (søster)
 (1988-) Aksel Wilhelm Fagernæs (søn) / Nils Peter Fagernæs (bror) / Jens Kristian Fagernæs (bror) / Carl Erik Fagernæs (bror)

Kilder 
 J. P. Trap: Danmark 5.udgave, Kraks Landbrug, J. J. Hansen: Større Danske Landbrug, bind VI, www.ois.dk

Herregårde i Mariagerfjord Kommune
Herregårde i Aalborg Amt
Østre Toten

Østre Toten er en kommune i Innlandet fylke i Norge.
Den grænser i vest til Vestre Toten, i nord til Gjøvik og Ringsaker, i øst til Stange og Eidsvoll og i syd til Hurdal. Højeste punkt er Torsæterkampen  der er 841 moh.

Areal og befolkning 
Kommunen havde 14.997 indbyggere i 2019. Bosætningen er forholdsvis spredt, men de fleste bor i byerne Skreia, Kapp, Kolbu og Lena (kommunecenter).

Erhverv og beskæftigelse 
Østre Toten er en af Opplands største landbrugskommuner. Dette genspejler sig i kommunevåbnet, som er en kartoffelplante. Østre Toten er en af Norges største producenter af kartofler og løg.  
Kartoffelchipsproducenten KiMs ligger i Skreia.

I Kapp lå en af Opplands større virksomheder. Det var Kapp Mælkefabrik, som blev bygget i slutningen af 1800-tallet for produktion af Dr. Sopps (1860-1931) opfindelse: Kondenseret mælk uden sukkertilsætning.

De røde murbygninger er nu for en stor del restaureret, og der er fortsat mange arbejdspladser i de gamle bygninger ved Mjøsa, men der produceres ikke længere mælkeprodukter.

Uddannelse 
I Østre Toten er der
 13 børneskoler 
 2 ungdomsskoler
 2 videregående skoler
 1 folkehøjskole

Militæranlæg 
Tidligere lå der et kompagni af hærens veterinærtjeneste i Starum lejren, men denne blev nedlagt i starten af 1980'erne.
Forsvarets logistikkorganisasjon-Sanitet (Sanitetsmagasin Sydnorge) ligger stadig i Starum, men planlægges nedlagt.

Desuden ligger dele af Steinsjøen skydefelt i Østre Toten Kommune.

Kendte østretotninger 
 Forfatterene Margit Sandemo og Per Hohle
 Forskeren Jens Braarvig
 Vikingen Halvdan Svarte (konge)
 Forsker og direktør Paul Narum (Forsvarets forskningsinstitut)
 Nobelprisvinderen Ivar Giæver
 Bogsamleren Halvor Andersen (1745–1810)
 Maleren Peder Balke

Kilder og henvisninger 

Kommuner i Innlandet
Kommuner i Oppland
Sune Lund-Sørensen

Sune Lund-Sørensen (født 28. juli 1942 i Gjern, død 21. december 2006 i Stockholm, Sverige) var en dansk filminstruktør, der mest er kendt for at instruere film-udgaverne af to af Dan Turèlls krimier, Mord i mørket og Mord i Paradis.

Sune Lund-Sørensen lavede i slutningen af 1960'erne et par dokumentarfilm, og i øvrigt arbejdede han en del i Sverige. Således var hans debutspillefilm netop den svenske Smuglerkongen fra 1985. Siden blev det til flere produktioner inden for flere genrer.

Filmografi 
Sune Lund-Sørensen har instrueret følgende film:
66 dage med Jeppe (1981)
 Smuglerkongen (Sverige, 1985)
 Mord i mørket (1986)
 Mord i Paradis (1988)
 Danish symphony (1988, film beregnet på reklamefremstød)
 Camping (1990)
 Joker (1991)

Eksterne henvisninger 
 
 

Filminstruktører fra Danmark
Flipproletar

Flipproletar er betegnelsen for en arbejder, som ikke er iført kedeldragt eller lignede beklædning, som benyttes ved fysisk arbejde, men i stedet en skjorte (deraf “flip”). Flipproletarerne siges at opfatte sig selv som værende højere stående i samfundet end den almindelige proletar.

Begrebet kom frem i 1930'erne.

Eksterne Referencer 
 Lockwood, David (1958). The Blackcoated Worker: A study in class consciousness.
 https://archive.org/details/blackcoatedworke0000lock
 Lockwood, David (1989). The blackcoated worker: A study in class consciousness. 2nd edition. 
 www.bibliotek.dk ... 
 R.M. Blackburn (1990). Review: The Blackcoated Worker Revisited. Work, Employment & Society Vol. 4, No. 2 (June 1990), pp. 299-303. 
 https://www.jstor.org/stable/23746584

Sociale opdelinger
Arbejdsmarkedet
Bord

Et bord er et møbel med en vandret flade af forskellige materialer, som er hævet fra gulvhøjde, typisk vha. fire bordben. På bordet kan man stille ting, eller at man kan sidde omkring det, eller begge dele.
Der findes mange forskellige slags borde.